**Opis predmetu zákazky**

### Názov, adresa a kontaktné miesto verejného obstarávateľa

Názov: Ministerstvo vnútra Slovenskej republiky – OŠK OHZ SE MV SR

Adresa: Košická 47, 812 72 Bratislava

Krajina: Slovenská republika

Kontaktná osoba: Mgr. Janette Zajacová

Telefón: 09610/54093

E-mail: [janette.zajacova@minv.sk](mailto:janette.zajacova@minv.sk)

URL zverejneného prieskumu: <https://josephine.proebiz.com>

**Názov zákazky**: Kalibrácia a overenie správnej funkčnosti pipiet

**Druh zákazky**: služba

**Spoločný slovník obstarávania (CPV)**: 50433000-9 - Kalibrovanie

**Zákazka nie je delená na časti**

**Miesto zabezpečenia služby**: Kriminalistický a expertízny ústav P PZ, Sklabinská 1, Bratislava

**Termín plnenia zákazky**: na základe objednávky do **31. 08. 2024**

**Opis predmetu zákazky**: Kalibrácia a overenie správnej funkčnosti pipiet používaných v DNA laboratóriách sa vykonáva každoročne na základe plánu kalibrácií a na základe splnenia požiadaviek normy ISO 17 025. Špecifikácia jednotlivých položiek je uvedená v prílohe č. 1.

**Podrobný opis predmetu:**

Špecifikácia jednotlivých položiek je uvedená v prílohe č. 1.

V cene predmetu zákazky sú zahrnuté náhradné diely, vykonaná práca servisného technika (v cene práce sú zahrnuté aj dopravné náklady súvisiace so zabezpečením služby v mieste plnenia).

**Komunikácia pri zisťovaní predpokladanej hodnoty zákazky**:

Verejný obstarávateľ bude pri komunikácií s uchádzačmi resp. záujemcami postupovať prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi. Uchádzač má možnosť registrovať sa do systému JOSEPHINE pomocou hesla alebo pomocou občianskeho preukazu s elektronickým čipom a bezpečnostným osobnostným kódom (eID). Technické požiadavky na systém a informácie o registrácii a o používaní systému JOSEPHINE sú uvedené na webovom sídle systému <https://josephine.probiz.com> v položke „Knižnica manuálov a odkazov“.)

**Spôsob predkladania ponúk PHZ**:

Formou predloženia ponuky do predmetnej zákazky v elektronickej podobe v systéme JOSEPHINE umiestnenom na webovej adrese <https://josephine.proebiz.com> .

Verejný obstarávateľ môže zaslať záväznú objednávku alebo uzatvoriť zmluvu so záujemcom, ktorého cenová ponuka t. j. celková cena za predmet zákazky v EUR bez DPH bude najnižšia (z ponúk predložených v lehote na predkladanie ponúk), a za predpokladu, že spĺňa/splní všetky požiadavky verejného obstarávateľa uvedené v tejto výzve na predpokladanú hodnotu zákazky .

**Cena v eurách musí byť konečná, stanovená vrátane všetkých nákladov súvisiacich so zabezpečením predmetu zákazky vrátane dopravy a iných nákladov spojených s dodaním tovaru na miesto dodania tovaru.**

**Záujemca predloží s vyčíslením PHZ aj nasledovné vyplnené tlačivá:**

* v zmysle § 14 zákona č. 18/2018 Z. z. o ochrane osobných údajov a o zmene a doplnení niektorých zákonov jeho súhlas so spracovaním osobných údajov (tlačivo na súhlas je v prílohe)
* a vyhlásenie, že v súlade s § 32 ods. 1 písm. f) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu (tlačivo o vyhlásení je v prílohe).

**Doplňujúce informácie**:

1. V prieskume predpokladanej hodnoty zákazky musia byť zahrnuté všetky náklady uchádzača spojené s dodaním tovaru, vrátane dopravy, manipulácie a iných možných nákladov spojených s dodaním tovaru.
2. Verejný obstarávateľ neposkytuje preddavky
3. Na základe písomne vystavenej objednávky bude vystavená faktúra
4. Prílohou faktúry musí byť dodací/montážny list potvrdený oprávneným zástupcom verejného obstarávateľa

V Bratislave, dňa 10. 05. 2024

.............................................................

Ing. Tibor Fóti

riaditeľ

odboru komodít

sekcie ekonomiky

Ministerstva vnútra Slovenskej republiky

Príloha č. 1

**Pracovisko Slovenská Ľupč**a

|  |  |  |
| --- | --- | --- |
| **Názov meradla/zariadenia** | **Výrobca** | **KS** |
| **Pracovisko Bratislava** |  |  |
| Mikropipety jednokanálové | Eppendorf | 92 |
| Miktopiprtx multikanálové | Eppendorf | 5 |
| Pracovisko Slovenská Ľupča |  |  |
| Mikropipety jednokanálové | Eppendorf, Biohit | 61 |
| Miktopiprtx multikanálové | Eppendorf | 1 |
| Pracovisko Košice |  |  |
| Mikropipety jednokanálové | Eppendorf, Biohit | 34 |
| Miktopiprtx multikanálové | Eppendorf | 2 |
| **Jednokanálové spolu** |  | **187** |
| **Multikanálové spolu** |  | **8** |

V cenovej ponuke za kalibráciu zohľadnite aj náklady na dopravu a cenu za najčastejšie používané náhradné diely ako aj náklady na vystavenie protokolov o meraní a kalibrácií zariadení.